Държавен вестник, бр. 36, 2025 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  36
от Търговския закон, наричан по-нататък 
„регистъра“.
(2) Регистърът се води и поддържа от 
Министерството на правосъдието.
Чл. 2. (1) Регистърът е структурирана база 
данни в електронна форма, която съдържа 
информация относно:
1. обстоятелствата и актовете в производ­
ството по несъстоятелност на предприемача, 
предвидени в Търговския закон и в член 24, 
параграф 2 на Регламент (ЕС) 2015/848 на 
Европейския парламент и на Съвета от 20 май 
2015 г. (OB, L 141/19 от 5 юни 2015 г.) относно 
производството по несъстоятелност, наричан 
нататък Регламент (ЕС) 2015/848;
2. обстоятелствата и актовете в производ­
ството по стабилизация на предприемача, 
предвидени в Търговския закон;
3. обстоятелствата и актовете в производ­
ството за погасяване на задължения на пред­
приемача, предвидени в Търговския закон.
(2) Регистърът е публично достъпен на 
Единния портал на органите на изпълнител­
ната власт в сектор „Правосъдие“. Регистърът 
е част от Автоматизираната информационна 
система за производство по несъстоятелност 
и стабилизация, която съдържа и друга 
информация, свързана с производствата по 
несъстоятелност, стабилизация и погасяване 
на задължения.
(3) Регистърът е свързан с децентрали­
зираната система за взаимно свързване на 
регистрите по несъстоятелност по член 25, 
параграф 1 на Регламент (ЕС) 2015/848.
Чл. 3. Информацията в регистъра по­
стъпва:
1. по служебен път от съдилищата и 
Висшия съдебен съвет съгласно чл. 377а от 
Закона за съдебната власт, включително 
чрез Единната информационна система на 
съдилищата;
2. въз основа на заявление в предвидените 
от закона случаи.
Чл. 4. Заявленията за предоставяне на 
административни услуги от регистъра може 
да се подават и по електронен път посредст­
вом електронна административна услуга, 
достъпна на Единния портал на органите на 
изпълнителната власт в сектор „Правосъдие“ 
и на Портала за електронно управление.
Раздел II
Водене на регистъра
Чл. 5. Министърът на правосъдието 
определя със заповед служителите, които 
извършват действия по вписване и обявява­
не на актове и обстоятелства в регистъра, 
предоставяне на административни услуги 
от регистъра, както и служителите, които 
осъществяват контрол върху тези действия.
Чл. 6. (1) В регистъра се открива електрон­
на партида на предприемача след получаване 
на първия акт, подлежащ на обявяване или 
вписване по чл. 2, ал. 1.
(2) Електронната партида съдържа след­
ните раздели:
1. раздел „Данни за предприемача“;
2. раздел „Стабилизация“;
3. раздел „Несъстоятелност“;
4. раздел „Погасяване на задължения“.
(3) В раздел „Данни за предприемача“ се 
съдържа следната информация:
1. партиден номер, който се генерира 
автоматично;
2. имена;
3. уникален единен идентификационен 
код по БУЛСТАТ, ако има такъв;
4. единен граждански номер (ЕГН) за 
българските граждани; личен номер на чуж­
денец (ЛНЧ) или място и дата на раждане 
за чужди граждани;
5. регистрационен номер от съответния 
регистър на стопанска дейност, занаят или 
професия, ако има такъв;
6. адрес на регистрация на дейността на 
предприемача, а ако няма такъв – постоя­
нен адрес или място на осъществяване на 
дейността;
7. номер на съдебното производство по 
несъстоятелност, стабилизация или погася­
ване на задължения и единен код на съда.
(4) Раздел „Стабилизация“ съдържа под­
лежащите на вписване обстоятелства и 
обявените актове относно стабилизацията 
на предприемача, както следва:
1. откриване на производство по стаби­
лизация – дата на съдебното определение; 
номер на акта; съд, постановил акта; правно 
основание на акта; срок за обжалване;
2. допуснати обезпечителни мерки – за­
пор, възбрана, друга подходяща, допусната 
от съда мярка, номер и дата на съдебното 
определение; съд, постановил акта; правно 
основание на акта, срок за обжалване;